****

**UPUTE ZA SPRJEČAVANJE I SUZBIJANJE EPIDEMIJE COVID-19 U GIMNAZIJI EUGENA KUMIČIĆA OPATIJA**

**Opatija, rujan 2020.**

**Sadržaj:**

1. Uvod 3

2. Opća pravila za sve učenike i zaposlenike škole 3

3. Organizacija rada u školi 4

4. Upute za učenike 5

5. Upute za nastavnike 5

6. Upute za dežurne nastavnike 6

7. Upute za spremačicu 6

8. Upute za domara 6

9. Osobe koje nisu zaposlenici Škole 7

10. Upute za provedbu nastave tjelesne i zdravstvene kulture u GEK Opatija 7

11. Upute za korištenje školske knjižnice 8

12. Protokol o postupanju u slučaju sumnje na zarazu koronavirusom 8

**1. Uvod**

Koronavirus može uzrokovati bolest COVID-19.

Prema uputama HZJZ, moguće je da je osoba zaražena koronavirusom ako ima sljedeće simptome:

- povišena tjelesna temperatura

- kašalj

- poteškoće disanja

- poremećaj osjeta mirisa i/ili okusa

- grlobolja

- dijareja

- povraćanje

Ako učenik ima neke od simptoma treba ostati kod kuće, a roditelji obvezno moraju kontaktirati izabranog liječnika obiteljske medicine i Školu.

Ako netko od ukućana ima navedene simptome, također je potrebno kontaktirati liječnika i postupiti po njegovoj uputi.

Ako učenik gore navedene simptome dobije za vrijeme nastave, Škola će postupiti po \**PROTOKOLU* *O POSTUPANJU U SLUČAJU SUMNJE NA ZARAZU KORONAVIRUSOM* te kontaktirati roditelje i liječnika školske medicine/epidemiologa.

Učenik i članovi kućanstva, te zaposlenici Škole koji su boravili na rizičnom području ili su prisustvovali skupovima povišenog rizika prethodnih 14 dana, trebaju kontaktirati liječnika/epidemiologa i Školu.

Ako nastavnici/zaposlenici Škole imaju neke od simptoma trebaju ostati kod kuće, kontaktirati izabranog liječnika obiteljske medicine/epidemiologa i Školu.

**2. Opća pravila za sve učenike i zaposlenike:**

- mjerenje tjelesne temperature

- obveza nošenja maski za lice koje prekrivaju nos i usta u svim u zatvorenim prostorima

- dezinfekcija obuće na ulazu u školu

- držanje distance od 2 m

- izbjegavanje zadržavanja na hodniku, a pri kretanju treba pratiti oznake na podu i držati se desne strane

- što manje doticati površine i predmete koji se često koriste

- pranje ili dezinfekcija ruku pri ulasku u učionicu; prednost se daje pranju ruku; dezinfekcijska sredstva za ruke dostupna su u svim učionicama

- redovito i učestalo prozračivanje učionica

**3. Organizacija rada u školi**

- nastava je organizirana na način da učenici svakog razrednog odjeljenja za vrijeme nastave redovnih predmeta borave u istoj učionici

- za vrijeme izborne nastave i nastave drugog stranog jezika dio učenika koji pohađa nastavu njemačkog jezika odlazi u učionicu br. 4 koja se posebno dezinficira nakon svake skupine učenika

- dio dopunske i fakultativne nastave bit će organiziran na daljinu

- nastava TZK će po mogućnosti biti organizirana na otvorenome, ili u ŠD „Marino Cvetković“ uz poštivanje epidemioloških mjera; u slučaju spriječenosti nastava će biti organizirana u razrednoj učionici

- nastavni sat traje 40 minuta

- odmori učenika su prilagođeni prema preporukama HZJZ-a tako da za vrijeme malih odmora od 5 minuta (nakon 1., 3., 5. i 6. sata) učenici ostaju u razrednoj učionici, dok nakon 2. i 4. sata kada odmori traju 15, odnosno 20 minuta, učenicima se preporuča napustiti učionicu, odnosno školsku zgradu

- privremeno se reducira školsko zvono

- u učionicama su dodane školske klupe kako bi se povećala mogućnost da svaki učenik sjedi sam u klupi

- naručeno je 15 školskih klupa jednosjeda

- dezinfekcijski otirači su postavljeni na glavnom i sporednom ulazu u školu te na ulazu u hodnik na 1. katu

- beskontaktni dezinfekcijski dispenzeri su postavljeni na glavnom i sporednom ulazu u školu te na katu

- dezinfekcijska sredstva su raspoređena u svim učionicama i drugim prostorima škole

- dva ženska i jedan muški zahod opremljeni su umivaonicima s toplom vodom, tekućim dezinfekcijskim sapunom i papirnatim ručnicima

- informativni plakati postavljeni su na vidljivim mjestima

- na podovima su postavljene oznake obveznog smjera kretanja koje su svi dužni poštivati

- sve prostorije se redovito prozračuju

- sve prostorije se nakon završetka nastave u potpunosti dezinficiraju

**4. Upute za učenike**

*Prije dolaska u školu:*

- preporuka je da svi učenici nose marendu i bocu s vodom u školu

- obvezno mjerenje tjelesne temperature i u slučaju povišenja iste ostaju kod kuće i kontaktiraju liječnika

*U školi:*

- pri ulasku u školu i u prostorima škole nose zaštitnu masku za lice

- pri ulasku u školu dezinficiraju obuću na dezinfekcijskim otiračima

- pri ulasku u školu peru ruke ili ih dezinficiraju

- redovito peru ruke ili ih dezinficiraju za vrijeme boravka u školi

- na školskim hodnicima se kreću bez zadržavanja, drže se desne strane i drže distancu od 2m prema drugim učenicima i zaposlenicima škole

- u učionici uvijek sjede na istoj stolici i u istoj klupi

- u učionici drže distancu prema drugim učenicima i nastavniku

- ne napuštaju učionicu za vrijeme malog odmora

- ne odlaze u zahod bez opravdanog razloga

- prije velikog odmora sklanjaju osobne stvari s klupe na stolicu kako bi se klupa mogla dezinficirati

- za vrijeme velikog odmora mogu napustiti učionicu

**5. Upute za nastavnike**

- u školu dolaze najmanje 10 minuta prije početka nastave

- javljaju se dežurnom nastavniku koji bilježi vrijeme dolaska i tjelesnu temperaturu pri dolasku

- javljaju se dežurnom nastavniku koji bilježi vrijeme odlaska i tjelesnu temperaturu pri odlasku

- za vrijeme odmora prema utvrđenom rasporedu dio nastavnika boravi u knjižnici, a dio u zbornici

- u prostorima škole koriste zaštitne maske za lice koje prekrivaju nos i usta

- u prostorima škole nose zaštitne vizire ako to žele

- vode računa da se za vrijeme nastave svi pridržavaju epidemioloških mjera

- prije početka nastave 1. sata iz knjižnice uzima raspršivače s dezinfekcijskom otopinom i odnosi u razrednu učionicu

- nastavnik TZK izvodi nastavu u skladu s \**UPUTAMA ZA PROVEDBU NASTAVE TJELESNE I ZDRAVSTVENE KULTURE U GIMNAZIJI EUGENA KUMIČIĆA OPATIJA*

- nastavnica informatike vodi računa da svaki učenik prije korištenja računala u kabinetu dezinficira tipkovnicu, miš te radnu površinu koja se koristi

- knjižničarka vodi računa da se u knjižnici svi pridržavaju \**UPUTA ZA KORIŠTENJE ŠKOLSKE KNJIŽNICE u skladu sa Smjernicama za rad školskih knjižnica u uvjetima bolesti COVID-19*

- školska psihologinja razgovore obavlja u učionici br. 15

**6. Upute za dežurne nastavnike**

- dežurni nastavnik/ca dežura na glavnom ulazu u školu prema utvrđenom rasporedu

- za vrijeme dežurstva nastavnik/ca ne obavlja nikakve druge poslove

- bilježi vrijeme dolaska/odlaska nastavnika, beskontaktnim termometrom mjeri tjelesnu temperaturu nastavnika i istu bilježi u evidencijskom listu

- bilježi vrijeme dolaska/odlaska drugih osoba koje prema najavi i dozvoli ravnatelja dolaze u školu, beskontaktnim termometrom im mjeri tjelesnu temperaturu i istu bilježi u evidencijskom listu

- osobe koje dolaze bez najave ili poziva ne pušta u školsku zgradu

- u slučaju nepredviđenih događaja dežurni nastavnik/ca odmah poziva ravnatelja škole

**7. Upute za spremačicu**

- nakon završetka nastave raspršivače s dezinfekcijskom otopinom iz svih učionica sprema u knjižnicu

- za vrijeme velikog odmora dezinficira sve prekidače u učionicama i na hodnicima

- kontinuirano dezinficira sve zahode, a posebno ručke vodokotlića, slavine i prekidače

- kontinuirano kontrolira da svi zahodi imaju dezinfekcijski tekući sapun, ubruse za ruke i toaletni papir

- nakon nastave temeljito dezinficira sve prostore škole

**8. Upute za domara**

- pri dolasku otvara sve prozore u učionicama i drugim prostorijama kako bi se iste prozračile

- na kraju nastave u drugoj smjeni zatvara sve prozore

- vodi računa da se za vrijeme velikog odmora sve prostorije prozračuju

- ulijeva dezinfekcijsku otopinu u dezinfekcijski otirač prije početka nastave i za vrijeme velikog odmora

- dezinficira sve rukohvate na stubištu i kvake na vratima za vrijeme velikog odmora i nakon završetka nastave

- dezinfekcijskim difuzorom dezinficira sve prostorije nakon završetka nastave

**9. Osobe koje nisu zaposlenici Škole**

**Svim osobama koje nisu zaposlenici Škole strogo je zabranjen ulaz u školu bez prethodne telefonske najave i dozvole ravnatelja škole!**

**Prilozi:**

**10. UPUTE ZA PROVEDBU NASTAVE TJELESNE I ZDRAVSTVENE KULTURE U GIMNAZIJI EUGENA KUMIČIĆA OPATIJA**

Na osnovu objavljenih preporuka *Ministarstva znanosti i obrazovanja* te sukladno prije definiranim preporukama *Hrvatskog zavoda za javno zdravstvo*, Gimnazija Eugena Kumičića Opatija realizirat će nastavu TZK na sljedeći način:

- nastava tjelesne i zdravstvene kulture održavat će se na otvorenom prostoru kada vremenske prilike dopuštaju sukladno ciljevima i zadacima programa, a lokacije su: Obalno šetalište Franje Josipa I, Šetalište Carmen Sylve, park Angiolina i Amerikanski vrtovi

- nastava će po mogućnosti biti organizirana u SD „Marino Cvetković“ uz pridržavanje svih epidemioloških mjera

- nastava po potrebi može biti organizirana u razrednoj učionici

- nastava će biti organizirana u blok satu (2 sata) po važećem rasporedu koji će biti dostavljen svakom razrednom odjeljenju te će nastavnik pravovremeno obavijestiti o lokaciji realizacije nastave

- ishodi nastavnih cjelina realizirati će se kroz sadržaje i teme kurikula, ali u skladu s preporukama MZO-a na području tjelesne i zdravstvene kulture

- na nastavi TZK je obvezno poštivati razmak od 2 m te nije dozvoljen kontakt s drugim razrednim odjeljenjima

- u slučaju loših vremenskih uvjeta, nastavnik TZK obavijestit će razredni odjel o načinu provođenja nastave za taj dan (online)

- sve ostale informacije možete dobiti od svoga profesora tjelesne i zdravstvene kulture

**11. UPUTE ZA KORIŠTENJE ŠKOLSKE KNJIŽNICE** u skladu sa Smjernicama za rad školskih knjižnica u uvjetima bolesti COVID-19

HZJZ preporuča ograničiti broj korisnika koji istovremeno borave u objektu na 15 korisnika na 100 m² neto. To znači da u našoj školskoj knjižnici mogu boraviti maksimalno 4 korisnika istovremeno i pritom moraju držati preporučeni razmak od 2 metra.

Prilikom ulaska u prostor školske knjižnice potrebno je dezinficirati ruke, a u prostoru knjižnice korisnici moraju koristiti zaštitnu masku.

Knjižničarka mora osigurati poštivanje propisanog fizičkog razmaka od 2 m svih osoba u prostoru knjižnice i higijenskih mjera primjenom sljedećih postupaka:

- kada jedan korisnik izađe, sljedeći može ući

- korisnik vraća građu na za to predviđeno mjesto

- knjižničar izdaje građu (što znači da korisnici ne uzimaju sami knjižničnu građu s polica)

Prilikom posudbe lektire uputno je da u šk. knjižnicu dođe predstavnik razreda i zatraži naslov i broj primjeraka knjige te se dogovori sa školskom knjižničarkom kada će građu preuzeti.

Lektiru učenici vraćaju sami, neovisno o ostalim učenicima iz razreda.

Korištenje čitaoničkog djela školske knjižnice trenutno nije moguće.

**12. PROTOKOL O POSTUPANJU U SLUČAJU SUMNJE NA ZARAZU KORONAVIRUSOM**

Kod pojave simptoma bolesti učenik ili djelatnik ostaju kod kuće, javljaju se najprije telefonom izabranom liječniku obiteljske medicine, odnosno epidemiologu koji odlučuje o potrebi testiranja. O navedenome roditelj/skrbnik odnosno djelatnik telefonom obavještava školu.

Ako se znakovi zaraze jave kod učenika tijekom boravka u školi, predmetni nastavnik koji sumnja na zarazu odmah obavještava ravnatelja/školsku psihologinju koji potom obavještavaju roditelja/skrbnika i liječnika školske medicine/epidemiologa, a učenika se šalje u prostor za izolaciju (kabinet fizike ili učionicu br. 13) do dolaska roditelja/skrbnika. Sve prostorije u kojima je dotični učenik boravio odmah se dezinficiraju. Ostali učenici istoga razreda se smještaju u novu učionicu.

Ako se simptomi zaraze jave kod djelatnika, dotični djelatnik odmah napušta ustanovu, javlja se izabranom liječniku obiteljske medicine/epidemiologu i u najskorije vrijeme izvještava školu o ishodu. Sve prostorije u kojima je dotični djelatnik boravio odmah se dezinficiraju.

Ravnatelj odmah javlja nadležnom epidemiologu/liječniku obiteljske medicine/liječniku školske medicine svaku pojavu više osoba (dvije ili više) sa sumnjom na COVID-19, kao što se to radi i u slučaju drugih zaraznih bolesti koje se obavezno prijavljuju u Republici Hrvatskoj, a prema Listi zaraznih bolesti čije je sprečavanje i suzbijanje od interesa za Republiku Hrvatsku.

Svaku pojedinačnu potvrđenu infekciju COVID-19 koju imaju učenik ili djelatnik škole, roditelj/skrbnik odnosno djelatnik imaju obvezu žurno javiti ravnatelju škole.

Kod pojedinačnog slučaja pojave simptoma koji mogu upućivati na zarazu COVID-19, odgojno-obrazovna skupina/razredni odjel u pravilu nastavlja dalje s odgojno-obrazovnim radom, dok se kod grupiranja osoba sa znakovima bolesti postupa sukladno mišljenju nadležnog epidemiologa.

Kada se kod učenika ili djelatnika utvrdi zaraza COVID-19, postupa se sukladno odluci nadležnog epidemiologa, što između ostalog znači da se za sve osobe kod kojih se utvrdi da su bile u bliskom kontaktu sa zaraženom osobom u vrijeme kada je osoba mogla biti zarazna izriče mjera aktivnoga zdravstvenog nadzora u samoizolaciji.

 Ravnatelj:

Opatija, 8. rujna 2020. Oliver Kvasina, prof.